ddrg/super_eurlex huggingface dataset:
2.

I tabel 1-4 forstås ved: 1) »materiale«: et enkelt basisstof eller en ensartet blanding af stoffer 2) »homogen byggevare«: en byggevare, der består af et enkelt materiale med ensartet densitet og sammensætning gennem hele byggevaren 3) »ikke-homogen byggevare«: En byggevare, som ikke opfylder kravene til homogene byggevarer, og som består af en eller flere komponenter, substantielle og/eller ikke-substantielle 4) »substantiel komponent«: et materiale, der udgør en væsentlig del af en ikke-homogen byggevare; et lag med en masse pr. arealenhed ≥ 1,0 kg/m2 eller en tykkelse ≥ 1,0 mm regnes for en substantiel komponent 5) »ikke-substantiel komponent«: et materiale, der ikke udgør en væsentlig del af en ikke-homogen byggevare; et lag med en masse pr. arealenhed < 1,0 kg/m2 eller en tykkelse < 1,0 mm regnes for en ikke-substantiel komponent 6) »indre ikke-substantiel komponent«: en ikke-substantiel komponent, der på begge sider er dækket af mindst én substantiel komponent 7) »ydre ikke-substantiel komponent«: en ikke-substantiel komponent, der ikke på den ene side er dækket af en substantiel komponent. To eller flere ikke-substantielle lag, der grænser op til hinanden, hvor der ikke ligger nogen substantielle komponenter mellem lagene, regnes for én ikke-substantiel komponent og skal derfor klassificeres i overensstemmelse med kriterierne for et lag, der er en ikke-substantiel komponent.
(5)

For at sikre, at oplysninger fremsendes på sikker vis, og garantere en tilstrækkelig datafortrolighed samt integriteten af de fremsendte oplysninger bør CSM fremsendes ved hjælp af SFTP (Secure Shell File Transfer Protocol), der er udviklet af Internet Engineering Task Force (IETF). Denne fremsendelsesmåde garanterer det krævede sikkerhedsniveau og vurderes at kunne accepteres af industrien, for så vidt angår gennemførlighed. For at reducere gennemførelsesomkostningerne bør transportørerne kunne anvende andre fremsendelsesmåder, på betingelse af at de kan garantere samme datasikkerhedsniveau som SFTP.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 17. juni 2015 (2), at 6-fytase under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Det blev også konkluderet, at tilsætningsstoffet kan forbedre fosforfordøjeligheden, fosforudnyttelsen og knoglemineraliseringen hos æglæggende høner, slagtekyllinger, alle svinekategorier og slagtekalkuner. Ifølge autoriteten kan disse konklusioner udvides til at omfatte hønniker og kalkuner opdrættet til avl. Autoriteten fandt desuden, at konklusionerne kan ekstrapoleres til at omfatte alle mindre udbredte fjerkræarter og andre fuglearter, indtil de går i lægning, og æglæggere. På samme måde kan konklusionerne for svin ekstrapoleres til at omfatte mindre udbredte svinearter. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(7)

Indsigerne gør gældende, at de sorter af bløde hvede, der høstes i Toscana, er sorter, der er almindeligt dyrkede de fleste steder i landet. Disse sorter kan ikke betragtes som naturligt hjemmehørende sorter eller specifikke toscanske sorter. Forarbejdningen af kornet til fuldkornsmel af type »0«, som finder sted i det afgrænsede geografiske område, er typisk den samme som alle andre steder i Italien og i Europa generelt. Da det er nødvendigt at blande forskellige kvaliteter af blød hvede for at opnå den rette blanding, som er egnet til den tilsigtede brug af melet, er produktet kendetegnet ved melets forarbejdningsegenskaber og ikke ved den bløde hvedes oprindelse. Forarbejdningsegenskaberne for mel af blød hvede type »0«, der skal anvendes ved produktionen af »Pane Toscano«, er generiske og ikke specifikke for Toscana. Anvendelsen er i strid med punkt 5.2, hvori det anføres, at produktets høje næringsværdi og letfordøjelighed skyldes, at der anvendes en blanding af mel, hvorimod det anføres i punkt 3.3, at der kun anvendes mel af blød hvede type »0«. Årsagssammenhængen mellem det geografiske område og produktets kvalitet eller kendetegn blev ikke dokumenteret i ansøgningen. Det bekræftes af det forhold, at man i enhedsdokumentet ser sig nødsaget til at henvise til »det håndværk, som bagerne udfører« og deres »grundlæggende viden«, der betragtes som »den vigtigste af alle disse faktorer, som indgår i et samspil«. Opbevaringen af melet i møllen i tilstrækkelig lang tid af hensyn til den såkaldte »maturazione«-proces er ikke specifik. Det er en almindelig udbredt praksis i hele EU. Den foreslåede betegnelse for registrering, »Pane Toscano«, er almindeligt anvendt i hele Toscana for flere typer brød, som formodentlig ikke fremstilles ved brug af den metode, der er anført i ansøgningen. I Italien anses betegnelsen »Pane Toscano« desuden for at være synonym med usaltet brød.
En vare (et såkaldt »hobbydrivhus«) med målene ca. 140 × 140 × 200 cm, som har en ramme af stål. Rammen omfatter også stativer med otte hylder af metaltråd, fire på hver side, med målene ca. 58 × 28 cm. Rammen er på alle sider dækket af en fleksibel plastfolie, der har en oprullelig åbning på ca. 86 × 145 cm på forsiden. Åbningen kan lukkes ved hjælp af en velcrolukning. »Hobbydrivhuset« har plads til en person. Formålet med den er opbevaring af planter i kortere eller længere tid (f.eks. på markeder). Jf. billede (*)

7326 90 98
Varen (en såkaldt »monitorarm«) er udført i aluminium og består af to arme, bevægelige led og en monteringsdel i hver ende. Den er udformet med henblik på, at den ene ende monteres på en væg, et skrivebord eller en skinne, og at den anden ende monteres på en monitor. Varen tillader, at den monterede monitors position kan justeres i højden/bredden/dybden. Monitoren kan bevæges i alle retninger efter brugerens behov. Samtidig kan kablerne skjules pænt i varen. Varen kan også anvendes med tabletter, telefoner, osv. Se billede (*)

7616 99 90
Et apparat (såkaldt »smartphonedockingstation«) bestående af følgende komponenter: — en LCD-farveskærm, som måler 29,5 cm — et hængslet kabinet med to USB-porte — et tastatur med touchpad — en dock til en smartphone — en strømforsyningsbøsning med en spænding på højst 1 000 V — indbyggede højttalere. Når smartphonen er tilsluttet docken, oplades dens batteri samtidig med, at apparatet fungerer som en input-/output-enhed, som kan udføre alle den tilsluttede smartphones funktioner. Da apparatet ikke er udstyret med en signalconverter, modtages alle signalerne uændret fra den tilsluttede smartphone. Apparatet er ikke egnet til at blive sluttet til en automatisk databehandlingsmaskine.

8537 10 99
(2)

Denne strukturerede undersøgelse af de endelige modtagere er et af de instrumenter, der skal anvendes til evaluering af Den Europæiske Fond for Bistand til de Socialt Dårligst Stillede (»FEAD«). Med henblik på at sikre, at undersøgelsen giver resultater af høj kvalitet og bliver et nyttigt bidrag til evalueringen af FEAD, er det nødvendigt at fastlægge en model, der giver mulighed for aggregering af data på EU-plan —
(8)

Ved fastsættelsen af den dato, hvor clearingforpligtelsen får virkning for modparter i første kategori, bør der tages hensyn til, at disse muligvis ikke har de nødvendige forudgående forbindelser med CCP'erne for alle de klasser, der er omfattet af clearingforpligtelsen. Hertil kommer, at modparter i denne kategori er springbrættet til clearing for modparter, der ikke er clearingmedlemmer, idet clearingordninger med direkte og indirekte kunder forventes at opleve en betydelig fremgang som følge af clearingforpligtelsens ikrafttrædelse. Endelig tegner denne første kategori af modparter sig for en væsentlig del af volumenen for så vidt angår de OTC-kreditderivater, der allerede cleares, og volumenen af de transaktioner, der skal cleares, vil stige betydeligt efter den dato, fra hvilken clearingforpligtelsen i denne forordning får virkning. For modparter i første kategori bør der derfor fastsættes en rimelig tidsramme på seks måneder til at forberede clearing af yderligere klasser, til at håndtere fremgangen i clearingordninger med direkte og indirekte kunder og til at tilpasse sig til den stigende volumen af transaktioner, der skal cleares. Endvidere bør der ved fastsættelsen af den dato, hvor clearingforpligtelsen træder i kraft for modparter i første kategori, også tages hensyn til, om mere end én CCP allerede clearer den samme OTC-derivatklasse på det tidspunkt, hvor denne forordning træder i kraft. Navnlig vil et stort antal modparter, der ønsker at etablere clearingordninger med samme CCP på samme tid, indebære, at der er behov for mere tid, end hvis modparterne kan vælge mellem flere CCP'er at etablere clearingordninger med. Der bør derfor gives en tillægsfrist på yderligere tre måneder for at sikre, at clearingforpligtelsen gennemføres korrekt.
(3)

Ved Kommissionens gennemførelsesforordning (EU) 2016/559 (2) bemyndiges anerkendte producentorganisationer, sammenslutninger af disse og anerkendte brancheorganisationer i sektoren for mælk og mejeriprodukter til at indgå frivillige aftaler og træffe fælles afgørelser om planlægning af mælkeproduktionen i en midlertidig periode på seks måneder. Eftersom sektoren for mælk og mejeriprodukter hovedsageligt er præget af kooperative strukturer, vil det være hensigtsmæssigt at udvide denne bemyndigelse, herunder den hertil knyttede underretningspligt, til de enheder, der er oprettet af mælkeproducenter. For at sikre foranstaltningen den størst mulige dækning gælder dette også andre former for producentorganisationer, der er oprettet af mælkeproducenter, og som er aktive i sektoren for mælk og mejeriprodukter samt efterlever national ret.
(1)

Sektoren for mælk og mejeriprodukter er inde i en længere periode med alvorlig uligevægt på markedet. Producentpriserne for mælk har været under pres de seneste 18 måneder på grund af uligevægten mellem øget produktion og aftagende vækst i efterspørgslen på verdensmarkedet. Leverancerne af mælk i Unionen øgedes med mere end 3,5 mio. ton i 2015, mens importefterspørgslen på verdensmarkedet ikke steg. Dette skete i forlængelse af en endnu større stigning i mælkeleverancerne i 2014, mens den langsigtede tendens i importefterspørgslen skønnes at svare til en stigning på 1,5 mio. ton mælk pr. år i gennemsnit. Landbrugsbedrifternes fortjenstmargener er under pres som følge af faldende indtægter fra mælk og voksende omkostninger, navnlig i forbindelse med betaling af ydelser på gæld. Det langsigtede aspekt ved investeringer i malkekvægsbesætninger gør det særligt vanskeligt for landbrugerne hurtigt at skifte til anden produktion under ugunstige vilkår.
(2)

Skemaet bør indeholde oplysninger om alle de transaktioner, der på en bestemt dag udføres af personer med ledelsesansvar eller personer med nær tilknytning til dem. For at give offentligheden et samlet overblik bør skemaet gøre det muligt at angive transaktionerne på individuel basis, men også i aggregeret form. De aggregerede oplysninger bør vise mængden af alle de transaktioner af samme art med det samme finansielle instrument, der blev udført på den samme handelsdag og på den samme markedsplads eller uden for en markedsplads, som et enkelt tal svarende til den aritmetiske sum af mængden af de enkelte transaktioner. De bør også vise den tilsvarende volumenvægtede gennemsnitspris. Når skemaet udfyldes, bør transaktioner af forskellig art, f.eks. køb og salg, aldrig hverken aggregeres eller modregnes indbyrdes.
»Date of Infringement« (dato for overtrædelsen)

»VSI — Very serious infringement« (meget alvorlige overtrædelser)

»MSI — Most serious infringement« (mest alvorlige overtrædelser)

»Date of Check« (dato for kontrol)

»Penalty Imposed (for each Serious Infringement)« (pålagt sanktion for hver alvorlig overtrædelse)

»Penalty Requested (for each Serious Infringement)« (sanktion, der anmodes om, for hver alvorlig overtrædelse)

»Penalty Type Requested« (type anmodet sanktion)

Mulige værdier: — 101 — »Warning« (advarsel) — 301 — »Temporary withdrawal of some or all of the certified true copies of the Community licence« (midlertidig tilbagekaldelse af visse eller alle bekræftede kopier af fællesskabstilladelsen) — 302 — »Permanent withdrawal of some or all of the certified true copies of the Community licence« (varig tilbagekaldelse af visse eller alle bekræftede kopier af fællesskabstilladelsen) — 303 — »Temporary withdrawal of the Community licence« (midlertidig tilbagekaldelse af fællesskabstilladelsen) — 304 — »Permanent withdrawal of the Community licence« (varig tilbagekaldelse af fællesskabstilladelsen) — 305 — »Suspension of the issue of driver attestations« (suspendering af udstedelse af førerattester) — 306 — »Withdrawal of driver attestations« (tilbagekaldelse af førerattester) — 307 — »Issue of driver attestations subject to additional conditions in order to prevent misuse« (udstedelse af førerattester underlagt yderligere betingelser for at forhindre misbrug)
(4)

I betragtning af denne situation er det hensigtsmæssigt at indføre en fravigelse fra artikel 13, stk. 1, og artikel 22, stk. 1, i gennemførelsesforordning (EU) nr. 809/2014, som giver medlemsstaterne mulighed for at fastsætte en sidste frist for 2016 for indgivelse af enkeltansøgninger, støtteansøgninger eller betalingsanmodninger og en sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen, der ligger senere end de frister, der er fastsat i nævnte artikler. Da de frister og perioder, der er omhandlet i artikel 11, stk. 4, og artikel 15, stk. 2 og 2a, i gennemførelsesforordning (EU) nr. 809/2014 er forbundet med den sidste frist, der er fastsat i artikel 13, stk. 1, i nævnte forordning, bør der fastsættes en lignende fravigelse for meddelelsen om ændringer af enkeltansøgninger eller betalingsanmodninger og foreløbig kontrol.
(9)

For at forhindre faren for overkompensation bør der for Unionens andel af finansieringen for hvert produkt fastsættes et fast beløb.
(3)

For at sikre, at de kompetente myndigheder kan reagere hurtigt på krisesituationer på sundhedsområdet, er det yderst vigtigt at kunne følge og spore de produkter, der er omfattet af landbrugsbestemmelserne. For at sikre, at alle sådanne varers bevægelser følges og spores, bør der fremlægges oplysninger om import, eksport, transit, midlertidig opbevaring og bevægelser inden for EU heraf —
(7)

Med hensyn til anvendelse i produkttype 4 blev der i vurderingen ikke taget højde for, at biocidholdige produkter, der indeholder pereddikesyre, kan indgå i materialer og genstande bestemt til direkte eller indirekte kontakt med fødevarer, jf. artikel 1, stk. 1, i Europa-Parlamentets og Rådets forordning (EF) nr. 1935/2004 (4). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i nævnte forordning. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved ovennævnte forordning er blevet fastsat, at sådanne grænser ikke er nødvendige.
En statisk omformer i en plastindkapsling (en såkaldt »veksel- til jævnstrømsadapter«), der er beregnet til at konvertere vekselstrøm (100-240 V) til jævnstrøm (12 V, 1,5 A). Indkapslingen er udstyret med en stikprop, der kan forbindes til en vekselstrømskilde, og med et elkabel på 1,5 m, der ender i en jævnstrømsforbindelsesdel, som gør det muligt at forbinde veksel- til jævnstrømsadapteren med forskellige apparater. Veksel- til jævnstrømsadapteren er beregnet til at fungere som strømforsyning til en modtagerboks. Den kan også anvendes som strømforsyning til en række andre apparater, f.eks. telekommunikationsapparater, automatiske databehandlingsmaskiner, audio/videooptagelses- og afspilningsudstyr, husholdningsapparater og radionavigationsudstyr. Se billede (*).

8504 40 82
Et håndholdt elektrisk apparat (en såkaldt »limpistol«), der er beregnet til at komme varmt smeltet lim på træ og andre materialer. Selve apparatet er fremstillet af plast og har en udskiftelig dysespids af uædelt metal. Dysespidsen er justerbar, så limstrømmen kan reguleres. Når apparatet er tændt, opvarmes et tilførselsrør, der er styret af en termostat, og røret opvarmer derefter en udskiftelig limstift (med en maksimal temperatur på 207 °C). Limen bliver blød og kan anvendes på de materialer, der skal limes. Det er konstrueret til hovedsageligt at blive brugt af fagfolk, for eksempel i emballageindustrien, møbelindustrien eller opstilling af stande. se billede (*)

8419 89 98
Et elektronisk apparat, der fungerer som audiogrænseflade eller lydmikser (en såkaldt »mikser/analog-digital konverter/forforstærker«), med dimensionerne ca. 48 × 18 × 9 cm. Det består af lyd- og effektprocessorer, en analog-digital og digital-analog konverter samt en mikrofonforstærker i et kabinet med betjenings- og visningselementer og forskellige analoge, optiske og digitale ind- og udgange samt FireWire-porte. Apparatet har følgende vigtige tekniske karakteristika: — tilslutning via FireWire og USB2 (mulighed for tilslutning til en automatisk databehandlingsmaskine) — mikser med 28 indgange og DSP-effekter — speciel miksersoftware — separate hovedtelefonstik på frontpanelet, hvert med en uafhængig lydreguleringsknap — LED-statusvisning på frontpanelet. Apparatet er beregnet til brug ved digital musikproduktion i lydstudier eller live på scenen. Det kan anvendes sammen med en automatisk databehandlingsmaskine eller som standalone. Sammen med en automatisk databehandlingsmaskine anvendes apparatet til omdannelse og bearbejdning af lydsignaler fra eksterne lydkilder og til forforstærkning af mikrofonsignaler. I standalone-tilstand kan apparatet anvendes som mikser med integrerede effekter.

8543 70 90
Et bærbart batteridrevet apparat til optagelse og lagring af videobilleder, med dimensionerne ca. 10 × 5 × 2 cm og en vægt på ca. 120 g, indeholdende: — kameralinse — en LCD-skærm med en skærmdiagonal på ca. 5 cm (2 tommer) — en mikrofon — en højttaler — en processor — et internt lithium-ion batteri — en hukommelse med en kapacitet på op til 8 GB — et indbygget (»flip-ud«) USB-stik — en HDMI-udgang — en indbygget CMOS-billedsensor. Apparatet har en 2-trins digital zoomfunktion. Det kan optage videobilleder med en opløsning på 1 280 × 720 pixels ved en hastighed på 30 billeder pr. sekund i maksimalt to timer. Det kan ikke optage stillbilleder. De videobilleder, apparatet har optaget, kan enten overføres til en automatisk databehandlingsmaskine via den indbyggede USB-grænseflade eller til en fjernsynsmodtager via et mikro HDMI-kabel. Ved fremlæggelse kan videofilerne ligeledes overføres til apparatet fra en automatisk databehandlingsmaskine via den indbyggede USB-grænseflade. Apparatet kan også bruges som flytbar lagerenhed.

8525 80 99
(1)

I Kommissionens delegerede forordning, som skal vedtages i henhold til artikel 27, stk. 3, tredje afsnit, i Europa-Parlamentets og Rådets forordning (EU) nr. 600/2014 (2), kræves løbende indberetning af identificerende referencedata for finansielle instrumenter, der optages til handel. I modsætning hertil pålægger artikel 4 i forordning (EU) nr. 596/2014 markedspladser, at de kun én gang skal underrette de kompetente myndigheder om detaljer vedrørende finansielle instrumenter, som er genstand for en anmodning om optagelse til handel, er optaget til handel eller er handlet, og derefter én gang, når et finansielt instrument ophører med at blive handlet eller med at være optaget til handel. Med forbehold for ovennævnte forskel i indberetningsforpligtelserne i henhold til forordning (EU) nr. 596/2014 og førnævnte delegerede forordning bør indberetningsforpligtelserne i henhold til nærværende forordning bringes i overensstemmelse med indberetningsforpligtelserne i henhold til førnævnte delegerede forordning for at mindske den administrative byrde for enheder, der er underlagt sådanne forpligtelser.
(7)

Når en kompetent myndighed vurderer indflydelsen af markedspraksisser, der foreslås som accepterede markedspraksisser, på markedets likviditet og effektivitet, bør den tage formålet med markedspraksisserne i betragtning — for eksempel om formålet med markedspraksisserne i en bestemt situation er at fremme regelmæssig handel med illikvide finansielle instrumenter, at undgå »abusive squeezes« eller at angive priser, når der er risiko for ikke at have modparter i en handel, eller at fremme en hensigtsmæssig markedsadfærd, hvor en deltager har en dominerende stilling. For så vidt angår pris kunne sådanne formål også være at minimere kursudsving forårsaget af meget store spreads og begrænset udbud af eller efterspørgsel efter et finansielt instrument uden at bringe en markedstendens i fare, skabe prisgennemsigtighed eller fremme en fair prisfastsættelse på markeder, hvor det meste af handelen foregår uden for en markedsplads.
(1)

Afsnit II, kapitel III, i direktiv 2014/59/EU indeholder regler om aftaler om koncernintern finansiel støtte med henblik på finansiel støtte mellem et moderinstitut i Unionen eller en enhed som omhandlet i artikel 1, stk. 1, litra b), c) eller d), i direktiv 2014/59/EU og dets/dens datterselskaber i andre medlemsstater eller tredjelande, der er institutter eller finansieringsinstitutter, som er omfattet af det konsoliderede tilsyn med moderselskabet, forudsat at den enhed, der modtager støtten, opfylder betingelserne for tidlig indgriben. Dette giver mulighed for overførsel af midler i en situation, hvor en koncernenhed er i alvorlige vanskeligheder. For at kunne træffe velbegrundede investeringsbeslutninger har kreditorer og investorer behov for gennemsigtighed vedrørende risici og potentielle forpligtelser, der følger af disse aftaler, og mulighederne for genopretning af koncernen som følge af støtteaftalen. Derfor bør aftalen have en form, der er let tilgængelig for offentligheden, i lighed med årsregnskaber.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 22. oktober 2015 (2), at en 6-fytase produceret af Trichoderma reesei (ATCC SD-6528) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at det effektivt forbedrer lagring af phosphor hos slagtekyllinger og slagtekalkuner, æglæggende høner, fravænnede smågrise, slagtesvin og søer ved den anbefalede dosis. Autoriteten udtalte også, at denne konklusion kan ekstrapoleres til at omfatte mindre udbredte fjerkræarter og mindre udbredte svinearter. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(5)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 14. juni 2012 (4) og 16. juni 2015 (5), at benzoesyre under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at stoffet potentielt kan bevirke en lille reduktion i pH-værdien i urinen hos søer. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.